Vi havde et dejligt ophold i lejligheden på Frederiksberg, som var en gammel herskabslejlighed med den charme, sådan en har.
Der var rent og pænt og Sarah svarede altid med det samme og var meget hjælpsom. Køkkenet var veludstyret. Fantastisk beliggenhed og gode parkeringsmuligheder.
Eneste lille bitte minus var at der ikke var mulighed for at trække for i badeværelset. Lejligheden er ikke noget for gangbesværede, da den ligger på 3. sal uden elevator.
Når det så er sagt, var vi meget begejstrede for at bo i lejligheden og har kun godt at sige.